Lyk van spantoring verwyder | Maroela Media
Lyk van spantoring verwyder
'n Verkoolde lyk moes vroeër die week van 'n spantoring in Brakpan aan die Oos-Rand verwyder word.
William Ntladi, woordvoerder van die Ekurhuleni-nooddienste, het gesê die man se liggaam het onderstebo sowat 25 m bo die grond aan die elektriese kabels gehang in die omgewing van die Withok-Wes-landbouhoewes.
Noodwerkers het Woensdag omstreeks 16:00 op die toneel aangekom en gereedskap, waaronder 'n skroewedraaier en 'n saag, op die grond onder die spantoring gevind. Gespesialiseerde toerusting is gebruik om die man se liggaam van die spantoring te verwyder nadat die kragtoevoer geïsoleer is.
Volgens Ntladi het die slagoffer vermoedelik doodgeskok toe hy aan die kabels gepeuter het. Die polisie ondersoek die voorval.
Derde verdagte vas ná bedrogspul by bank
Wanneer gaan die vandalisme/ terrorisme ophou? Hy was seker onder indruk dis 220V. Sulke aksies voortspruitend uit ANC se beplande sosio-ekonomiese aftakeling na 26 jaar van korruptiewe destrukturende bestuur van ekonomie
Dit is wat gebeur wanneer gepeuter word waar daar nie gepeuter moet word nie…..
Die gevolg van gebrekkige onderwys?
Die man het seker vrywillige na uur se instandhouding namens eskom gedoen.
Moenie krap aan goed waarvan jy niks weet nie. Los die "lectric"goeters uit want hulle kan jou vreeslik byt.